《过秦楼》
宋代·邓有功

燕蹴飞红，莺迁新绿，几阵晚来风急。谢家池馆，金谷园林，还又风春虚掷。年时恨雨愁云，物换星移，有谁曾忆。风一尊试酹，落花芳草，总成尘迹。频自笑、流浪孤萍，沾泥弱絮，有底困春无力。银屏香暖，宝箪波寒，又负月明今夕。往事梦里，沈思惟有罗襟，泪痕犹湿。奈垂杨万缕，不紧西风白日。

作者简介：邓有功（一二一○～一二七九），字子大，学者称月巢先生，南丰（今属江西）人。累试进士不第，以恩补金溪尉。祥兴二年卒，年七十。有《月巢遗稿》，已佚。事见《隐居通议》卷九。今录诗七首。